משהו טוב קורה בצידו השני של נהר הירדן והדבר הזה הוא כדורגל. שכנתנו ממזרח פתחה השבוע את אליפות אסיה בצורה חלומית כשהיא נראית כמו נבחרת ששווה מונדיאל. "האבירים" שהישג השיא שלהם באליפות אסיה הוא העפלה לרבע הגמר, פתחו בסערה עם ניצחון מפתיע על האלופה אוסטרליה משער של אנס באני יאסן בנגיחה.
זה המשיך כמו חלום מתוק גם במפגש הפסגה של המזרח התיכון מול סוריה החזקה, אבל גם הפעם הירדנים שלטו בקצב המשחק והיממו את הסורים עם 0:2, זה התחיל בשער של הכוכב מוסא אל-תעאמרי המשחק באפואל ניקוסיה, היתרון הוכפל רגע לפני ההפסקה משער של טארק זייאד, הפעם אל-תעאמרי התכבד בבישול. ירדן ממשיכה להוכיח את עצמה כהפתעת האליפות עד כה והיא במקום הראשון בבית 2, כך שכבר הבטיחה את עלייתה לשלב הבא באופן מעשי וכפי הנראה תאיים חזק על התואר ותביא גאווה למלך.
ניקולה יוקיץ' הוא לא השחקן הכדורסל הכי אתלטי או הכי חזק או בעל קליעה מרשימה ובלתי ניתן לעצירה. הוא סנטר גבוהה וקצת שמנמן שלא בדיוק נראה כמו שחקן כדורסל מקצועני. אבל למרות זאת, יוקיץ' בן ה-23 הוא מפלצת מטריפה של כדורסל. הוא השחקן הכי מלהיב והכי טוב כרגע במובילת המערב ב-NBA, הדנבר נאגטס. יוקיץ' הוא ללא ספק הפתעת העונה, שאפילו מעריציו לא יכלו לדמיין עוד קפיצת מדרגה נהדרת שהוא עושה השנה בהתקפה של דנבר. מתחילת חודש ינואר יוקיץ' התפוצץ התקפית עם ממוצע של 27.4 נק' , 12.6 רב' ו-8.7 אס'. אם ימשיך ביכולת הזאת הסרבי הצעיר יכול להפוך לאחד מעשרת השחקנים הטובים בעולם.
מכירים את הדקות הללו בסוף המשחק שהקבוצה שלך בפיגור ולך נותר רק להשתגע מהקצב האיטי של המשחק ומבזבוז הזמן של היריבה? אני רוצה להציג לכם את המפסיד השבועי שלי, שמו פיליפ קורטו שוער קבוצת וולינגטון פניקס מהליגה האוסטרלית, נכון, זו עיר מניו זילנד אך היא חלק מן הליגה.
The art of sarcastic diving. Take it away Filip Kurto ????
קורטו, פולני שהצטרף באוגוסט לקבוצה נהנה כנראה מדי מגול היתרון הדרמטי של הפניקס בדקה 89 והחל לזנק ללא הקשר על מנת להביא לסיומו של המשחק כמה שיותר מהר ברמה מעוררת גיחוך שכל מה שנותר זה לצפות ולבכות, כנראה מצחוק. קבוצתו ניצחה אגב אז זה עבד לו אבל בבקשה אל תנסו את זה בבית.
מעבר לים מתפתחת שחקנית כדורסל שעתידה להצעיד את כדורסל הנשים הישראלי בשנים הקרובות. ירדן דנן בת ה-22, כוכבת נבחרת העתודה לשעבר, ששיחקה בעבר באליצור רמלה, הפועל ראשל"צ ואליצור חולון, משחקת כיום בליגת המכללות האמריקאית. השבוע העניקה ניצחון לקבוצה אקרד ל-56:59 על נובה סאות'איסטרן, בסל אדיר עם הבאזר.
במשחק שנערך במסגרת ליגת קונפרנס SEC, התוצאה הייתה 56:56 כאשר אקרד יצאה להתקפה אחרונה, לאחר החטאת שלשה, הכדור קפץ על הרצפה והגיע לדנן, הגארדית הישראלית ברחה לשומרת שלה ועלתה לשלשת ניצחון עם הבאזר שחתמה את הערב עם 10 נקודות, 5 ריבאונדים ו-3 אסיסטים לישראלית. אנחנו עוד נשמע עליה.
הגעתם לסוף המדור ועכשיו הגיע הזמן לחנוך פינה חדשה.. קבלו בבקשה את ציון וויליאמסון, הדבר החם הבא בכדורסל העולמי. "הילד" בן ה-18 שמטביע כבר מגיל שנתיים בליגות התיכונים, החטיבות והצהרונים של ארה"ב, מככב במכללת דיוק. השבוע הגיע הרגע הגדול הזה, במשחק בו דיוק הביסה את מכללת קלמסון 68:87. ציון סיים עם 25 נקודות ו-10 ריבאונדים, כולל הטבעה אחת מדהימה של 360 מעלות אחרי חטיפת כדור. מה נאמר ומה נגיד?